Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 227/12/7713	Vranov nad Topľou, 6.12.2014
EEČ : 2-61-176-2014

U Z N E S E N I E

Trestná vec:	obvinený XXXXX  
Prečin:	Rozširovanie extrémistických materiálov podľa § 422b odsek 1 Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.1.2013, spisová značka Pv XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od XXXXX do XXXXX, na internetovom portáli www.azet.sk <http://www.azet.sk>, ktorého správcom je spoločnosť Azet.sk, a.s. so sídlom XXXXX a v ktorej sídle sa predmetný server nachádza, zhromažďoval extrémistické materiály takým spôsobom, že pod svojím internetovým profilom tzv. Azet ID označeným názvom „14pitbull88“ vytvoril viaceré fotoalbumy a videoalbumy s obsahom mnohých obrazových a obrazovo-zvukových záznamov zobrazujúcich myšlienky národného socializmu, rasovej segregácie, neznášanlivosti, neonacizmu, nadradenosti bielej rasy nad ostatnými rasami, otvorenej propagácie antisemitizmu a antijudaizmu. 

Uznesením prokurátora Okresnej prokuratúry XXXXX zo dňa 11.1.2013, spisová značka Pv XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry vo Vranove nad Topľou uznesením sp. zn. Pv XXXXX  zo dňa 11.01.2013, ktoré nadobudlo právoplatnosť dňa 22.01.2013 podľa § 216 ods.1/Trestného poriadku rozhodla o podmienečnom zastavení trestného stíhania obvineného ml. XXXXX stíhaného pre prečin rozširovania extremistických materiálov podľa § 422b odsek 1 Trestného zákona, ktorého sa mal dopustiť tak, ako je to  uvedené vo výrokovej časti uznesenia. 

       Podľa § 216 ods.2/ Trestného poriadku  určila  obvinenému skúšobnú dobu v trvaní 18 (osemnásť) mesiacov. Skúšobná doba podmienečného zastavenia trestného stíhania uplynula obvinenému dňa  22.06.2014. Po uplynutí tejto doby bol vyžiadaný odpis z registra trestov, z ktorého bolo zistené, že obvinený v priebehu skúšobnej doby nemá žiaden novší záznam, nedopustil sa priestupkov. Z miesta trvalého bydliska je hodnotený všeobecne. 

        Podľa ustanovenia § 217 ods.1/ Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa odsúdený osvedčil. Obvinený viedol riadny život a preto bolo potrebné rozhodnúť tak, ako je to uvedené vo výrokovej časti tohto uznesenia a vysloviť, že sa obvinený ml. XXXXX  osvedčil v skúšobnej dobe podmienečného odsúdenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislava Nemčíková
prokurátorka